VS000869
Datum: 1994-12-02T01:00:00.000+01:00
datum_sodbe_i_stopnje: 1999-02-24T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe rok in ramenskega obroča in njihove posledice
fischer: srednje hudi primeri
odskodnina: 3200000 SIT
opombe: II Ips 459/2000. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 20 do 25 let

Tesar.

## Škodni dogodek

Poškodoval se je pri delu na krožni žagi.

## Poškodba

Raztrganina levega palca, raztrganina kazalca z odprtim končnim sklepom, prekinitev vezi na končnem členku kazalca in nepopolna odtrganina sredinca leve roke.

## Telesne bolečine

800000 SIT Hude 4 dni, občasne hude 6 dni, srednje hude 14 dni, občasne srednje hude 1 mesec, lahke 1 mesec, občasne pojemajoče lahke 1 mesec.

#### Hospitalizacija

9 dni; 2 operaciji.

#### Ambulantno zdravljenje

Ambulantni pregledi pri kirurgu (18-krat).

#### Rehabilitacija

Fizioterapija (70-krat), delovne terapije (30-krat).

#### Nevšečnosti med zdravljenjem

Zaščita z antibiotiki in antitetično zaščito, prejemanje analgetikov v obliki injekcij 3 dni na 8 ur, nato po potrebi protibolečinske tablete in sedativi; RTG eksponiranja 5-krat; številni prevezi pri kirurgu, odstranjevanje šivov in žic; nošenje volarne mavčeve longete na drugem in tretjem prstu, nošenje Boehlerjeve opornice; nošenje imobilizacije 5 mesecev in pol; 8 mesecev bolniški stalež;

## Strah

150000 SIT Intenziven primarni strah 3 dni, intenziven sekundarni strah 3 tedne.

## Zmanjšanje življenjske aktivnosti

2000000 SIT Tožnik je levičar, poškodoval pa si je levo roko. Sredinec je uspelo ohraniti z dvema operacijama, je pa skrajšan, zadnja dva členka sta združena v en členek, ki je deformiran. Deformiran je tudi kazalec, ki ga ne more stegniti. Palec je v predelu jagodice stanjšan, z brazgotino. Moč leve roke je v primerjavi z desno, ki ni dominantna, zmanjšana za polovico. Pred poškodbo je bila leva roka močnejša od desne. Poškodovana roka je tudi manj spretna in bolj občutljiva. Vse to pomeni zanj hudo oviro pri delu.

## Skaženost

250000 SIT Deformirana kazalec in sredinec tožnikove levice. Palec je v predelu jagodice stanjšan za tretjino, končni členek kazalca je zatrjen in ukrivljen, ter deluje kot krempeljček, prav tako je zatrjen končni členek sredinca, ki je nastal z združitvijo ostankov dveh členkov. Zaradi manjka kosti in mehkih delov je v centralnem delu deformiran. Opsane spremembe so vidne in izpostavljene očem drugih.

---

ZOR člen 200, 203